b"\n_START_ARTICLE_\nCan Vilomara\n_START_SECTION_\nDescripci\xc3\xb3\n_START_PARAGRAPH_\nEs tracta d'una masia formada per dos cossos, un de principal i un de lateral. L'entrada queda tancada per un pati. L'edifici t\xc3\xa9 planta baixa, semisoterrani amb celler de volta de ma\xc3\xb3 i un antic forn de pa. La planta baixa ha estat reformada i al primer pis hi ha una gran sala central. A les golfes s'obren petites finestres a la fa\xc3\xa7ana principal. En el segle XVIII les obertures del primer pis foren transformades en balcons. Les llindes de totes les obertures s\xc3\xb3n de pedra, i els murs havien estat arrebossats fins al 1980. la porta principal \xc3\xa9s adovellada. \xc3\x89s remarcable la volta de pallissa i la bassa.\n_START_SECTION_\nHist\xc3\xb2ria\n_START_PARAGRAPH_\nSegons el propietari la documentaci\xc3\xb3 m\xc3\xa9s antiga que es coneix \xc3\xa9s del segle XVI._NEWLINE_A la dovella de la porta principal hi ha la data del 1600._NEWLINE_En un cos annexa situat dins el tancat del pati hi ha la data de 1761."